Document ID: 32005D0494

KOMISJONI OTSUS,
8. juuli 2005,
millega muudetakse otsust 2005/363/EÜ sigade aafrika katku suhtes võetavate tervisekaitsemeemete kohta Sardiinias, Itaalias
(teatavaks tehtud numbri K(2005) 2110 all)
(EMPs kohaldatav tekst)
(2005/494/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (3) eriti selle artikli 4 lõiget 3,
ning arvestades järgmist:
(1)
Komisjoni 2. mai 2005. aasta otsus 2005/363/EÜ sigade aafrika katku suhtes võetavate tervisekaitsemeemete kohta Sardiinias, Itaalias (4) võeti vastu seoses sigade aafrika katku esinemisega Nuoro ja osaliselt ka Sassari provintsis, Sardiinias.
(2)
Itaalia on komisjoni teavitanud kõnealuse haiguse hiljutistest arengutest Sassari ja Oristano provintsides, Sardiinias.
(3)
Otsuse 2005/363/EÜ artikli 5 lõike 2 punkti b alapunktis i nimetatud Sardiinia piirkondadele, mis on välja jäetud käesolevas artiklis ettenähtud erandist, mis lubab Itaalia ametiasutustel sealiha teatavatel tingimustel välja viia, tuleks seepärast lisada Orestano provints ning Sassari provintsi haldusüksused Calangianus, Sant'Antonio di Gallura ja Telti.
(4)
Seepärast tuleks otsust 2005/363/EÜ vastavalt muuta.
(5)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄEOLEVA OTSUSE:
Artikkel 1
Otsuse 2005/363/EÜ I lisa asendatakse käesoleva otsuse lisa tekstiga.
Artikkel 2
Käesolev otsus on adresseeritud liikmesriikidele.
Brüssel, 8. juuli 2005

Labels: 0
3
8
6
18